മണ്ണുത്തി കാര്ഷിക സര്വകലാശാല ഹോസ്റ്റലില് വിദ്യാര്ഥി തൂങ്ങിമരിച്ച നിലയില് ദുരൂഹതയെന്ന് എസ് എഫ് ഐ മണ്ണുത്തി : മണ്ണുത്തി കാര്ഷിക സര്വകലാശാല ഹോസ്റ്റലില് വിദ്യാര്ഥിയെ തൂങ്ങിമരിച്ച നിലയില് കണ്ടെത്തി. പാലക്കാട് കൊഴിഞ്ഞാമ്ബാറ സ്വദേശി മഹേഷാണ് മരിച്ചത്. റാഗിങില് മനംനൊന്ത് മഹേഷ് ആത്മഹത്യ ചെയ്തതാണെന്ന് സഹപാഠികള് ആരോപിക്കുന്നു. മരണത്തിലെ ദുരൂഹത നീക്കണമെന്ന് എസ്എഫ്ഐ ആവശ്യപ്പെട്ടു. 061121 ശനിയാഴ്ച രാത്രിയിലാണ് കുട്ടിയെ ആത്മഹത്യ ചെയ്ത നിലയില് കണ്ടെത്തിയത്. ഒന്നാം വര്ഷ ഹോര്ട്ടികള്ച്ചറല് വിദ്യാര്ഥിയാണ്. പൊലീസ് അന്വേഷണം ആരംഭിച്ചു. കുട്ടിയുടെ മാതാപിതാക്കള് സ്ഥലത്ത് എത്തി. ആത്മഹത്യയുടെ കാരണമെന്തെന്ന് മാതാപിതാക്കള്ക്കും ധാരണയില്ല. വീട്ടില് പ്രശ്നങ്ങളില്ലായിരുന്നുവെന്നാണ് വിവരം. അതിനിടെയിലാണ് ഹോസ്റ്റലില് നിരന്തരം റാഗിങ് നടക്കുന്നുണ്ടുവെന്ന് എസ്.എഫ്.ഐ ആരോപിക്കുന്നത്. നേരത്തെയും റാഗിങ് നടക്കുന്നുവെന്ന് പരാതികളുയര്ന്നിരുന്നു. ഈ പരാതികളുടെ അടിസ്ഥാനത്തിലാണ് റാഗിങ് നടന്നുവെന്ന് എസ്.എഫ്.ഐ ആരോപിക്കുന്നത്.